پردیپ کوٹیم

پردیپ کے آر (1961 – 17 فروری 2022)، جنہیں پیشہ ورانہ طور پر پردیپ کوٹیم کے نام سے جانا جاتا ہے، ایک ہندوستانی فلمی اداکار تھے جنہوں نے بنیادی طور پر ملیالم فلموں اور کچھ تامل فلموں میں کام کیا۔ وہ اپنے مزاحیہ کرداروں کے لیے مشہور ہیں۔ 2010 کی تامل فلم ونئیتھاندی وروایا میں ان کے کردار کی بہترین ڈائیلاگ ڈیلیوری کے بعد وہ لوگوں کی توجہ حاصل کرنے میں کامیاب ہوئے۔

کیریئر 
پردیپ نے اپنے اداکاری کیرئیر کا آغاز 2001 میں آئی وی سسی کی ہدایت کاری میں بننے والی ملیالم فلم ای نادو انالے وارے سے کیا۔ اپنے کیریئر کے ابتدائی مراحل میں، انہوں نے ایک جونیئر آرٹسٹ کے طور پر کام کیا، بنیادی طور پر وہ غیر بولنے والے کرداروں اور غیر معروف کرداروں میں نمودار ہوئے۔ وہ راج مانکیم اور 2 ہری ہر نگر سمیت بہت سی فلموں میں بھیڑ کے مناظر یا غیر بولنے والے کردار کے طور پر نظر آئے ہیں۔ انہوں نے گوتم واسودیو مینن کی ہٹ فلم ونئیتھاندی وروایا میں انہیں پہچان ملی، جس میں انہوں نے فلم کی ہیروئن ترشا کرشنن کے چچا کا کردار تھا جسے خوب سراحا گیا۔ اسی فلم کی تیلگو زبان میں ری میک یہ مایا چیساوی اور ہندی ری میک ایک دیوانہ تھا میں انہوں نے یہ کردار دو بار پھر نبھایا۔

ان کے مشہور کاموں میں آڈو اورو بھیگارا جیوی آنو، اورو وڈکن سیلفی، لائف آف جوسوٹی، کنجیرامیانم، ویلکم ٹو سینٹرل جیل، امر اکبر انتھونی، آدی کپیارے کوٹمانی اور کٹپپانائیلے ریتھوک روشن شامل ہیں۔  وہ کامیڈی ڈائیلاگ ڈیلیوری میں اپنے خاص انداز کے لیے جانے جاتے ہیں۔ زیادہ تر، انہوں نے مزاحیہ، معاون اور کیمیو کردار ادا کیا۔ پردیپ نے دوسرے ایشیا نیٹ کامیڈی ایوارڈز 2016 میں مختلف کرداروں کے لیے بہترین معاون اداکار کا ایوارڈ بھی حاصل کیا۔ انہوں نے آخری بار موہن لال کے ساتھ بی اننی کرشنن کی ہدایت کاری میں بنی فلم آراٹو میں کام کیا۔

ذاتی زندگی 
پردیپ کی شادی مایا سے ہوئی تھی۔ دونوں کے دو بچے ہیں۔ وہ 17 فروری 2022 کو کوٹایم کے ایک نجی اسپتال میں دل کا دورہ پڑنے سے 61 سال کی عمر میں انتقال کرگئے۔

فلموگرافی

حوالہ جات

بیرونی روابط 

 
ملیالم سنیما کے مرد اداکار
کوٹایم کے مرد اداکار
بھارتی مرد فلمی اداکار
اکیسویں صدی کے بھارتی مرد اداکار
سال پیدائش غیر موجود
2022ء کی وفیات
1960ء کی دہائی کی پیدائشیں
Short description is different from Wikidata